20 iyun kuni O‘zbekiston Respublikasi Prezidenti Shavkat Mirziyoyevning «Ramazon hayitini nishonlash to‘g‘risida»gi qarori e’lon qilindi. «O‘zbekiston musulmonlari idorasining 2017 yilda Ramazon hayitining birinchi kuni 26 iyun, dushanba kuniga to‘g‘ri kelishi haqida qabul qilgan qarorini e’tiborga olib, 2017 yil 26 iyun dam olish kuni deb belgilansin va mamlakatimizda bayram sifatida keng nishonlansin», — deyilgan hujjatda. Shu tariqa, o‘zbekistonliklar qatorasiga 3 kun dam olishi mumkin bo‘ladi (24-25-26 iyun).